ประชุมนัดแรกวันนี้ ร่าง TOR ส้มตะวันตก
นายสุรเชษฐ์ เหล่าพูลสุข รองผู้ว่าการ การรถไฟฟ้าขนส่งมวลชนแห่งประเทศไทย (รฟม.) ในฐานะประธานคณะกรรมการคัดเลือกตามมาตรา 36 พ.ร.บ.เอกชนร่วมลงทุนปี 2562 โครงการรถไฟฟ้าสายสีส้ม ตะวันตก ช่วงศูนย์วัฒนธรรมฯ-บางขุนนนท์ และการเดินรถไฟฟ้าสายสีส้มตลอดเส้นทาง ช่วงบางขุนนนท์-ศูนย์วัฒนธรรมฯ-มีนบุรี เปิดเผยว่า วันที่ 27 ก.พ.นี้ จะมีการประชุมคณะกรรมการฯนัดแรก เพื่อกำหนดกรอบการพิจารณากำหนดยกร่างเงื่อนไขการประกวดราคางานโยธา รถไฟฟ้าสายสีส้ม ตะวันตก ช่วงศูนย์วัฒนธรรมฯ-บางขุนนนท์ และงานระบบเดินรถไฟฟ้าสายสีส้มตลอดเส้นทาง ช่วงบางขุนนนท์-ศูนย์วัฒนธรรมฯ-มีนบุรี เนื่องจากเป็นโครงการเร่งด่วนตามนโยบายรัฐบาล คณะกรรมการฯตั้งเป้าเร่งดำเนินการสรุปและประกาศประกวดราคาคัดเลือกจนได้ตัวบริษัทเอกชนลงทุนให้แล้วเสร็จภายใน 8 เดือน โดยจะพยายามใช้เวลาน้อยกว่าโครงการรถไฟฟ้าสายสีเหลือง ลาดพร้าว-สำโรง และสายสีชมพู แคราย-มีนบุรี ใช้เวลา 14 เดือนโครงการรถไฟฟ้าสายสีส้ม เริ่มต้นจากสถานีรถไฟบางขุนนนท์ ผ่านโรงพยาบาลศิริราช ลอดใต้แม่น้ำเจ้าพระยา บริเวณเชิงสะพานพระปิ่นเกล้า ผ่านใต้ถนนราชดำเนิน ถนนหลานหลวง แยกยมราช ถนนเพชรบุรี ถนนราชปรารภ ถนน ดินแดง ศาลาว่าการ กทม. 2 (ดินแดง) เชื่อมกับ รถไฟฟ้า MRT สายสีน้ำเงิน ที่สถานีศูนย์วัฒนธรรมฯ ถนนพระราม 9 ถนนประดิษฐ์ธรรมนูญ ถนนรามคำแหง แยกลำสาลี แยกถนนกาญจนาภิเษก ไปสิ้นสุดที่สถานีสุวินทวงศ์ บริเวณมีนบุรี ระยะทางรวม 39.6 กม. เป็นสถานีใต้ดิน 23 สถานี และสถานียกระดับ 7 สถานี โดยโครงการเปิดให้เอกชนร่วมลงทุน PPP net cost 30 ปี รัฐเวนคืนที่ดิน 14662 ล้านบาท.
นายสุรเชษฐ์ เหล่าพูลสุข รองผู้ว่าการ การรถไฟฟ้าขนส่งมวลชนแห่งประเทศไทย (รฟม.) ในฐานะประธานคณะกรรมการคัดเลือกตามมาตรา 36 พ.ร.บ.เอกชนร่วมลงทุนปี 2562 โครงการรถไฟฟ้าสายสีส้มตะวันตก
รถไฟฟ้าสายสีส้มตะวันตก,ศูนย์วัฒนธรรม,บางขุนนนท์,ร่าง TOR,สุรเชษฐ์ เหล่าพูลสุข,ประกวดราคา,ข่าววันนี้,ข่าวทั่วไป